CELEX: 32012D0363
Language: ro
Date: 2012-07-04 00:00:00
Title: 2012/363/UE: Decizia de punere în aplicare a Comisiei din 4 iulie 2012 de autorizare a statelor membre să prelungească autorizațiile provizorii acordate pentru noile substanțe active bixafen, Candida oleophila tulpina O, fluopiram, halosulfuron, iodură de potasiu, tiocianat de potasiu și spirotetramat [notificată cu numărul C(2012) 4436]  Text cu relevanță pentru SEE

6.7.2012   
            
            
               RO
            
            
               Jurnalul Oficial al Uniunii Europene
            
            
               L 176/70
            
         DECIZIA DE PUNERE ÎN APLICARE A COMISIEI
   din 4 iulie 2012
   de autorizare a statelor membre să prelungească autorizațiile provizorii acordate pentru noile substanțe active bixafen, Candida oleophila tulpina O, fluopiram, halosulfuron, iodură de potasiu, tiocianat de potasiu și spirotetramat
   [notificată cu numărul C(2012) 4436]
   (Text cu relevanță pentru SEE)
   (2012/363/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 8 alineatul (1) paragraful al patrulea,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (2), în special articolul 80 alineatul (1) litera (a),
   întrucât:
   
               (1)
            
            
               În conformitate cu articolul 80 alineatul (1) litera (a) din Regulamentul (CE) nr. 1107/2009, Directiva 91/414/CEE continuă să se aplice substanțelor active pentru care s-a adoptat o hotărâre în conformitate cu articolul 6 alineatul (3) din Directiva 91/414/CEE înainte de 14 iunie 2011.
            
         
               (2)
            
            
               În conformitate cu articolul 6 alineatul (2) din Directiva 91/414/CEE, Regatul Unit a primit, în octombrie 2008, o cerere din partea societății Bayer CropScience AG în vederea includerii substanței active bixafen în anexa I la Directiva 91/414/CEE. Decizia 2009/700/CE a Comisiei (3) a confirmat faptul că dosarul este complet și că se poate considera, în principiu, că respectă cerințele în ceea ce privește datele și informațiile din anexele II și III la directiva menționată anterior.
            
         
               (3)
            
            
               În conformitate cu articolul 6 alineatul (2) din Directiva 91/414/CEE, în iulie 2006, Regatul Unit a primit o cerere din partea BIONEXT sprl în vederea includerii substanței active Candida oleophila tulpina O în anexa I la Directiva 91/414/CEE. Decizia 2007/380/CE a Comisiei (4) a confirmat faptul că dosarul este complet și că se poate considera, în principiu, că respectă cerințele în ceea ce privește datele și informațiile din anexele II și III la directiva menționată anterior.
            
         
               (4)
            
            
               În conformitate cu articolul 6 alineatul (2) din Directiva 91/414/CEE, în iunie 2008, Germania a primit o cerere din partea Bayer CropScience AG în vederea includerii substanței active fluopiram în anexa I la Directiva 91/414/CEE. Decizia 2009/464/CE a Comisiei (5) a confirmat faptul că dosarul este complet și că se poate considera, în principiu, că respectă cerințele în ceea ce privește datele și informațiile din anexele II și III la directiva menționată anterior.
            
         
               (5)
            
            
               În conformitate cu articolul 6 alineatul (2) din Directiva 91/414/CEE, în mai 2005, Italia a primit din partea societății Nissan Chemical Europe SARL o cerere de includere a substanței active halosulfuron în anexa I la Directiva 91/414/CEE. Decizia 2006/586/CE a Comisiei (6) a confirmat faptul că dosarul este complet și că se poate considera, în principiu, că respectă cerințele în ceea ce privește datele și informațiile din anexele II și III la directiva menționată anterior.
            
         
               (6)
            
            
               În conformitate cu articolul 6 alineatul (2) din Directiva 91/414/CEE, în septembrie 2004, Țările de Jos au primit o cerere din partea societății Koppert Beheer BV în vederea includerii substanței active iodură de potasiu în anexa I la Directiva 91/414/CEE. Decizia 2005/751/CE a Comisiei (7) a confirmat faptul că dosarul este complet și că se poate considera, în principiu, că respectă cerințele în ceea ce privește datele și informațiile din anexele II și III la directiva menționată anterior.
            
         
               (7)
            
            
               În conformitate cu articolul 6 alineatul (2) din Directiva 91/414/CEE, în septembrie 2004, Țările de Jos au primit o cerere din partea societății Koppert Beheer BV în vederea includerii substanței active tiocianat de potasiu în anexa I la Directiva 91/414/CEE. Decizia 2005/751/CE a confirmat că dosarul este complet și că poate fi considerat ca îndeplinind, în principiu, cerințele privind datele și informațiile din anexele II și III la directiva menționată anterior.
            
         
               (8)
            
            
               În conformitate cu articolul 6 alineatul (2) din Directiva 91/414/CEE, în octombrie 2006, Austria a primit o cerere din partea Bayer CropScience AG în vederea includerii substanței active spirotetramat în anexa I la Directiva 91/414/CEE. Decizia 2007/560/CE a Comisiei (8) a confirmat faptul că dosarul este complet și că se poate considera, în principiu, că respectă cerințele în ceea ce privește datele și informațiile din anexele II și III la directiva menționată anterior.
            
         
               (9)
            
            
               Confirmarea integralității dosarelor a fost necesară pentru a permite examinarea lor în detaliu și pentru a oferi statelor membre posibilitatea acordării de autorizații provizorii, pentru perioade de până la trei ani, pentru produsele de protecție a plantelor care conțin substanțele active respective, respectând, în același timp, condițiile prevăzute la articolul 8 alineatul (1) din Directiva 91/414/CEE și, în special, condițiile cu privire la evaluarea detaliată a substanțelor active și a produselor de protecție a plantelor, în conformitate cu cerințele prevăzute în directiva menționată anterior.
            
         
               (10)
            
            
               În conformitate cu dispozițiile articolului 6 alineatele (2) și (4) din Directiva 91/414/CEE, pentru utilizările propuse de solicitanți, au fost evaluate efectele acestor substanțe active asupra sănătății oamenilor și asupra mediului. Statul membru raportor a prezentat Comisiei proiectele rapoartelor de evaluare respective la 16 decembrie 2009 (pentru bixafen), la 5 februarie 2008 (pentru Candida oleophila tulpina O), la 30 august 2011 (pentru fluopiram), la 30 martie 2008 (pentru halosulfuron), la 27 iulie 2007 (pentru iodură de potasiu și tiocianat de potasiu) și la 29 aprilie 2008 (pentru spirotetramat).
            
         
               (11)
            
            
               În urma transmiterii proiectelor de rapoarte de evaluare de către statele membre raportoare, s-a constatat că este necesar ca solicitanții să furnizeze informații suplimentare și ca statele membre raportoare să examineze aceste informații și să transmită evaluarea lor. Prin urmare, examinarea dosarelor este încă în curs de desfășurare, iar evaluarea nu va putea fi finalizată în termenul prevăzut în Directiva 91/414/CEE, coroborată cu Deciziile 2010/457/UE (9) (Candida oleophila tulpina O, iodură de potasiu și tiocianat de potasiu) și 2010/671/UE (10) (spirotetramat) ale Comisiei.
            
         
               (12)
            
            
               Întrucât, până în prezent, evaluarea nu a identificat niciun motiv de preocupare imediată, ar trebui să li se acorde statelor membre posibilitatea de a prelungi, cu o perioadă de 24 de luni, autorizațiile provizorii acordate pentru produsele de protecție a plantelor care conțin substanțele active în cauză, în conformitate cu dispozițiile articolului 8 din Directiva 91/414/CEE, pentru ca examinarea dosarelor să poată continua. Se preconizează că evaluarea și procesul decizional privind o eventuală decizie de autorizare, în conformitate cu articolul 13 alineatul (2) din Regulamentul (CE) nr. 1107/2009, pentru bixafen, Candida oleophila tulpina O, fluopiram, halosulfuron, iodură de potasiu, tiocianat de potasiu și spirotetramat vor fi finalizate în termen de 24 de luni.
            
         
               (13)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Statele membre pot prelungi autorizațiile provizorii pentru produsele de protecție a plantelor care conțin bixafen, Candida oleophila tulpina O, fluopiram, halosulfuron, iodură de potasiu, tiocianat de potasiu sau spirotetramat cel târziu până la 31 iulie 2014.
   Articolul 2
   Prezenta decizie expiră la 31 iulie 2014.
   Articolul 3
   Prezenta decizie se adresează statelor membre.
   
      Adoptată la Bruxelles, 4 iulie 2012.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 230, 19.8.1991, p. 1.
   
      (2)  JO L 309, 24.11.2009, p. 1.
   
      (3)  JO L 240, 11.9.2009, p. 32.
   
      (4)  JO L 141, 2.6.2007, p. 78.
   
      (5)  JO L 151, 16.6.2009, p. 37.
   
      (6)  JO L 236, 31.8.2006, p. 31.
   
      (7)  JO L 282, 26.10.2005, p. 18.
   
      (8)  JO L 213, 15.8.2007, p. 29.
   
      (9)  JO L 218, 19.8.2010, p. 24.
   
      (10)  JO L 290, 6.11.2010, p. 49.